CELEX: 62013CN0504
Language: mt
Date: 2013-09-19 00:00:00
Title: Kawża C-504/13: Talba għal deċiżjoni preliminari mressqa mill-Bundesgerichtshof (il-Ġermanja) fid- 19 ta’ Settembru 2013 — Boston Scientific Medizintechnik GmbH vs Betriebskrankenkasse RWE

30.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 352/8
            
         Talba għal deċiżjoni preliminari mressqa mill-Bundesgerichtshof (il-Ġermanja) fid-19 ta’ Settembru 2013 — Boston Scientific Medizintechnik GmbH vs Betriebskrankenkasse RWE
   (Kawża C-504/13)
   2013/C 352/15
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti fil-proċedura ta’ “Reviżjoni”: Boston Scientific Medizintechnik GmbH
   
      Konvenuta fil-proċedura ta’ “Reviżjoni”: Betriebskrankenkasse RWE
   
      Domandi preliminari
   
   
               (1)
            
            
               L-Artikolu 6(1) tad-Direttiva tal-Kunsill 85/374/KEE, tal-25 ta’ Lulju 1985, dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar responabbiltà għall-prodotti difettużi (1), għandu jiġi interpretat fis-sens li prodott li huwa prodott mediku li jiddaħħal fil-ġisem tal-bniedem (f’dan il-każ, defibrillatur kardijaku li jiddaħħal fil-ġisem) ikun diġà difettuż meta fir-rigward ta’ numru sinjifikattiv ta’ apparati tal-istess serje jkun ġie kkonstatat li ma jiffunzjonawx tajjeb għalkemm ma jkunx ġie kkonstatat difett fir-rigward tal-apparat imdaħħal fil-każ ineżami?
            
         
               (2)
            
            
               Fil-każ li tingħata risposta fl-affermattiv għall-ewwel domanda:
               L-ispejjeż tal-operazzjoni sabiex jiġi estratt il-prodott u sabiex jiddaħħal defibrillatur kardijaku ieħor jikkostitwixxu ħsara kkawżata minn korriment personali fis-sens tal-Artikolu 1 u tal-punt (a) tal-ewwel paragrafu tal-Artikolu 9 tad-Direttiva 85/374/KEE?
            
         
      (1)  ĠU Edizzjoni Speċjali bil-Malti, Kapitolu 15, Vol. 1, p. 257.